ร้านพรแหนมเนืองคืออีกหนึ่งทางเลือกของคนที่ต้องการเปลี่ยนบรรยากาศกับการทานวีทีแหนมเนือง ร้านนี้ออกจากหายากสักนิดนึง บอกทางไม่ถูก ต้องให้คนอุดรพามา เป็นร้านที่มีขนาดไม่เล็กไม่ใหญ่ หน้าร้านจะเป็นจุดซื้อของฝาก อาหารเวียดนามก็มีให้เลือกประมาณหนึ่ง ถ้าให้เรียงลำดับจากจานที่ชอบมากไปน้อย คงต้องให้ ไส้กรอกอีสานเป็นเมนูอันดับหนึ่ง แนะนำให้สั่งเป็นอย่างแรก เพราะต้องใช้เวลาในการทำนานพอสมควร อร่อยเด็ดแบบว่าไม่กินไม่ได้ ตามนี้นะครับ รองลงมาคงเป็นแหนมซี่โครง ที่เห็นคนนิยมสั่งกัน แต่ผมกินไม่เป็นครับ ถัดมาคือขนมเบื้องญวน แหนมคลุก แหนมเนือง และกุ้งพันอ้อย ในขณะที่คนมักสั่งแหนมเนืองมาเป็นอันดับแรก ผมมักคิดถึงเป็นอันดับท้ายๆ ไม่ใช่ว่าไม่อร่อยนะ คือแบบว่ามันเบื่ออ่ะ กินทุกร้าน หน้าตาคล้ายกันทั่วไทย ราคาค่าอาหารที่นี่ก็ไม่แพงมาก ส่วนเครื่องดื่มแนะนำให้ทานคู่กับน้ำหมักเม่า หรือน้ำพันช์ครับ